**Momente**

*Maria Podari*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

... de ridici colțul perdelei

dai de uitarea

ce scoate limba la păsări...

- cine aleargă cu sufletul la gură

nu vede inima

cum fluieră a bucurie -

- pe drumul rărit

ca în hamac

se leagănă frunza -

- iubitul meu fără seamăn

ți-au dat în pârg așteptările -

- să nu întorci capul

urmele tale au prins

aripi de foc -

- orice gând în luptă cu spaimele

dă fitilul mai mare

proiecției umbrelor -

- ai traversat neștiința

acum ești pe podul

de la celălalt capăt -

- după colțul străzii

ești proiecția gândului tău

în timpul mișcării de du-te vino -

- viața ta înflorește pomul iubirii

și-n desprinderea frunzelor

duse de-acasă pentru o vreme -

- asta e viața - un perpetuum-mobile

cu înfrunziri în undele ochiului

clipelor -

- vai mie! cum au îmbătrânit

prietenii

ce m-au părăsit -

- executat la comandă - creionul

e vâsla cu care împing idealuri

pe culmile Vanei -

- locuiesc în tine

dom astral de lumini

retrase în oglinzile Jiului -

- cerul lumii

suflet însângerat de luminii

la ușa hazardului -

- grădină cu trandafiri sângerii

sunt gesturile tale

în glastra înserării din inimă -

- în zăpezile veșniciei

ai câștigat cu sânge cald

trăirile lumii -

- scrisoare de dragoste

îndepărtează-te ferește-ți ochii

la drumul întoarcerii veșnice -

- atât de frumoasă-i speranța

că o poți mângâia ferecând-o

în clopotul viitoarelor clipe -

- mare avuție așteptare

ce clipă cu clipă

bate în tâmpla cu verbe -

- ochii iau forma gândului

pe fața pământului

(cel de toate zilele și nopțile)

ce respiră sub razele Lunii -

- atât pentru astăzi

frumoasele mele gesturi

și gânduri de pus la uscat -